มีเลือดไหลออกมาจากช่องคลอดเวลาเดียวค่ะคือช่วงเย็น คือเมื่อ2วันก่อนค่ะช่วยตัวเองด้วยนิ้ว(ช่วยมาหลายครั้งแล้วนะคะครั้งนี้ล่าสุดค่ะ)แล้วมีน้ำไหลออกมาพร้อมเลือดเล็กน้อยแล้วพอวันถัดมาก็ปกติดีค่ะไม่มีอะไรเกิดขึ้นพอถัดมาอีกวันก็มีเลือดไหลออกมาเลือดอย่างเดียวเลยช่วงเย็นหลังเราออกกำลังกายค่ะเราคิดว่าเป็น ปจด เลยใส่ผ้าอนามัยดูแต่พอตื่นมาตอนเช้ากลับมีแค่รอยสีน้ำตาลเข้มเล็กน้อยเลยลองใส่ดูอีกรอบก็พบเหมือนเดิมเลยค่ะพอวันต่อมาก็มีน้ำใสไหลออกมาเป็นช่วงๆแล้วก็มีลิ่มเลือดออกมาด้วยนิดหน่อยสีแดงสดอะค่ะแล้วหลังจากนั้นวันถัดๆมาก็มีน้ำใสๆไหลออกมาเป็นช่วงๆทุกวันจนถึงวันนี้เลยค่ะแต่ไม่ไม่อาการอะไรเลยนะคะเลยอยากรู้ว่าเราเป็นอะไรท้องรึเปล่าคะ(หมดประจำเดือนได้ประมาณ1อาทิตย์ค่ะ)
สวัสดีค่ะ เลือดที่ออกจากช่องคลอดหลังประจำเดือนหมดไปแล้ว 1 สัปดาห์ดังกล่าว อาจเกิดจาก- เป็นเลือดออกช่วงไข่ตก หากเลือดออกเพียงไม่มาก และออกเพียงแค่ 1 วัน ก็อาจเป็นเลือดออกวันไข่ตกได้ แต่หากออกมานาน 2-3 วันแล้ว ก็ไม่น่าใช่- เลือดจากการบาดเจ็บของเยื่อบุช่องคลอด จากการที่ใช้นิ้วในการช่วยตัวเอง- มีมดลูกอักเสบติดเชื้อ แต่มักมีอาการปวดท้องน้อยร่วมด้วย- มีความผิดปกติที่มดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น- การผลิตฮอร์โมนของรังไข่ผิดปกติหากก่อนหน้านี้ ไม่ได้มีเพศสัมพันธ์ ก็จะไม่ได้เกิดจากการตั้งครรภ์ แต่หากมีเพศสัมพันธ์มาก่อน ก็อาจต้องลองตรวจหาการตั้งครรภ์ดูด้วยค่ะ หากตรวจไม่พบ ก็ให้สังเกตเลือดที่ออกไปก่อน โดยในช่วงนี้ ก็ควรงดการช่วยตัวเองไปก่อน หากเลือดค่อยๆ ลดน้อยลงจนหายไป ก็อาจเกิดจากการบาดเจ็บของเยื่อบุช่องคลอดจากการใช้นิ้วได้ แต่หากเลือดยังคงออกทุกวัน หรือตกขาวที่ออกมา มีกลิ่นเหม็นผิดปกติ มีแสบหรือคันช่องคลอด หรือมีปวดท้องน้อยมาก ก็ควรไปพบสูติ-นรรีแพทย์เพื่อตรวจหาสาเหตุค่ะ